Diari Oficial de la Generalitat Valenciana


Sumari del DOGV 8824, del 01-06-2020 (2020/3754)

RESOLUCIÓ de 21 de maig de 2020, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, d'una parcel·la de 9.700 m² de superfície situada al macrosector VII de Sagunt, destinada a la construcció d'una nova seu judicial a la localitat.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8824

Data del DOGV
:   01-06-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/3754


Data del document
:   21-05-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 21 de maig de 2020, de la Conselleria d'Hisenda i Model Econòmic, per la qual s'accepta la cessió gratuïta, mitjançant mutació demanial, d'una parcel·la de 9.700 m² de superfície situada al macrosector VII de Sagunt, destinada a la construcció d'una nova seu judicial a la localitat. [2020/3754]  
L'Ajuntament de Sagunt, en Acord del Ple de la corporació municipal, en la sessió ordinària celebrada el dia 28 de novembre de 2019, va aprovar incoar les actuacions amb vista a la mutació demanial d'una parcel·la a favor de la Generalitat, destinada a la construcció d'una nova seu judicial a Sagunt.  
La Sotssecretaria de la Conselleria de Justícia, Interior i Administració Pública, mitjançant un escrit de 14 de febrer de 2020, va proposar l'inici d'actuacions necessàries per a l'acceptació de la cessió.  
L'Ajuntament de Sagunt, en l'Acord plenari de 26 de març de 2020 va aprovar la cessió gratuïta a la Generalitat, mitjançant mutació demanial, d'una parcel·la de 9.700 m² de superfície situada en el macrosector VII de Sagunt, destinada a la construcció d'una nova seu judicial en la localitat.  
La cessió s'efectuarà segons el que es disposa en l'article 37 de la Llei 14/2003, de 10 d'abril, de patrimoni de la Generalitat, i en la disposició addicional onzena de la llei esmentada, que regula la mutació demanial. Segons aquest article 37 «Les administracions territorials de la Comunitat podran afectar béns i drets demanials a un ús o servei públic competència de la Generalitat i transmetre-li'n la titularitat quan resulten necessaris per al compliment de les seues finalitats. L'administració adquirent mantindrà la titularitat del bé mentre continue afectat a l'ús o servei públic que en motive la mutació i, per tant, conserva el seu caràcter demanial. Si el bé o dret no es destinara a l'ús o servei públic o deixara de destinar-s'hi posteriorment, revertirà a l'administració transmitent, i s'integrarà en un patrimoni amb totes les seues pertinences i accessions».  
L'article 44 de l'esmentada Llei 14/2003 estableix, en el punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques, per a destinar-los a un ús públic o a la prestació de serveis públics competència de la Generalitat, i disposa, en el punt 2, que la competència per a l'acceptació correspon al titular de la conselleria competent en matèria de patrimoni.  
L'article 27.2.c de la Llei de patrimoni de la Generalitat estableix que l'adquisició de béns i drets en virtut de transferència o cessió administrativa porta implícita l'afectació de béns i drets a l'ús general o al servei públic. Per consegüent, una vegada perfeccionada la cessió i acceptació, l'immoble queda automàticament afecte al servei públic administració de justícia i adscrit a la Conselleria de Justícia, Interior i Administració Pública, a qui en correspon l'administració, defensa i conservació.  
En conseqüència, amb base en els esmentats articles de la Llei 14/2003, de 10 d'abril, de patrimoni de la Generalitat, i fent ús de les atribucions conferides per la legislació vigent, resolc:  
  
Primer  
Acceptar la cessió gratuïta de la propietat, mitjançant mutació demanial, realitzada per l'Ajuntament de Sagunt, d'una parcel·la de 9.700 m² situada en el macrosector VII de Sagunt que limita: nord, finques registrals 71801 i 72479; sud, finca registral 71607; oest, finques registrals 59686, 59125 i 72035, i est, finques registrals 71967 i 71112.  
Consta inscrita en el Registre de la Propietat de Sagunt 1 en el tom 2916, llibre 1013, foli 35, finca 75900, secció 2a, inscripció 1a.  
Referència cadastral: 04724B740217641098SB.  
L'immoble s'accepta lliure de càrregues i gravàmens i al corrent de qualsevol despesa.  
  
Segon  
La cessió gratuïta realitzada per l'Ajuntament de Sagunt s'efectua amb la condició de destinar la parcel·la a la construcció de la nova seu judicial de Sagunt; la Generalitat mantindrà la titularitat del bé mentre continue afectat a l'ús o servei públic que motiva la mutació i, per tant, conserva el seu caràcter demanial. Si el bé o dret no es destinara a l'ús o servei públic o deixara de destinar-s'hi posteriorment, revertirà a l'administració transmitent, i s'integrarà en el seu patrimoni amb totes les seues pertinences i accessions.  
  
Tercer  
L'Ajuntament de Sagunt es compromet a dotar la parcel·la dels serveis urbanístics que falten per executar de conformitat amb la normativa urbanística valenciana i adoptar els projectes necessaris a aquest efecte. El compromís municipal arriba, així mateix, a eliminar qualsevol obstacle, servitud o impediment que poguera dificultar el normal desenvolupament de les obres i de tots aquells que es descobriren amb posterioritat (camins, línies aèries, conduccions superficials o subterrànies, etc.), així com a adoptar els projectes necessaris a aquest efecte.  
  
  
Quart  
L'immoble acceptat haurà d'incorporar-se a l'inventari general de béns i drets de la Generalitat en concepte de bé de domini públic afecte al servei públic administració de justícia i adscrit a la Conselleria de Justícia, Interior i Administració Pública, a la qual corresponen les competències demanials sobre aquest, inclosa la seua administració, defensa i conservació, i inscriure's a nom de la Generalitat en el Registre de la Propietat i en el Cadastre.  
  
Cinqué  
Notificar la present resolució a l'ajuntament cedent i procedir-ne a la publicació en el Diari Oficial de la Generalitat Valenciana, en compliment del que es disposa en l'article 44 de la Llei 14/2003, de 10 d'abril, de patrimoni de la Generalitat.  
  
Contra el present acte, que posa fi a la via administrativa, es podrà interposar un recurs contenciós administratiu en el termini de dos mesos comptats a partir de l'endemà de la notificació, davant de la jurisdicció contenciosa administrativa, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa. No obstant això, es podrà efectuar un requeriment previ a la interposició del recurs contenciós administratiu, davant de l'òrgan que va dictar l'acte, en el termini de dos mesos comptats des que l'administració requeridora l'haguera conegut, de conformitat amb el que es disposa en l'article 44 de l'esmentada Llei 29/1998.  
  
  
València, 21 de maig de 2020.- El conseller d'Hisenda i Model Econòmic: Vicent Soler i Marco.